**Csongrád Város Polgármesterétől**

Száma: Fjl/898-11/2022.

Témafelelős: Dr. Juhász László jegyző

**E l ő t e r j e s z t é s**

**Csongrád Városi Önkormányzat Képviselő-testületének**

**2022. december 15-én tartandó ülésére**

Tárgy: Csongrád 2-es számú posta újra nyitásának feltételei.

**Tisztelt Képviselő-testület!**

A Csongrád, Szőlőhegyi u. 19/a. szám alatt működő csongrádi 2-es számú posta november hónapban bezárásra került a Magyar Posta Zrt. bérlő részéről. Az azonnal jelentkező lakossági tiltakozás aláírásgyűjtés egyértelművé tette, hogy jelentős lakossági igény mutatkozik a posta működtetése iránt. A Magyar Posta Zrt. Kelet-magyarországi Területi Igazgatójával folytatott egyeztetés alapján a „kisposta” újra nyitásának feltételei az alábbiak:

* Az önkormányzat 2023. január 1. napjától kezdődően 18 hónapra kötelezi el magát posta szolgáltatás vásárlására, mely révén ezen időtartamra visszaáll a posta üzemszerű működése,
* 2023-ban az önkormányzat által fizetendő szolgáltatási díj mértéke nettó 13.602.000,- Ft.

Javasolom a jelentős lakossági igény figyelembevétele miatt a fenti feltételek elfogadásával kössön az önkormányzatunk szerződést a Magyar Posta Zrt-vel.

**Határozati javaslat**

Csongrád Városi Önkormányzat Képviselő-testülete megtárgyalta a *„.Csongrád 2-es számú posta újra nyitásának feltételei*” című előterjesztést és az alábbi döntést hozza:

1. A Képviselő-testület a Csongrád, Szőlőhegyi u. 19/a. szám alatti 2-es számú csongrádi Posta 2023. január 1. napjával történő újra nyitásának feltételeként az önkormányzat vállalja:

* Az önkormányzat 2023. január 1. napjától kezdődően 18 hónapra kötelezi el magát posta szolgáltatás vásárlására, mely révén ezen időtartamra visszaáll a posta üzemszerű működése,
* 2023-ban az önkormányzat által fizetendő szolgáltatási díj mértéke nettó 13.602.000,- Ft.

1. A Képviselő-testület felhatalmazza a Polgármestert a fenti feltételekkel kösse meg a szolgáltatási szerződést a Magyar Posta Zrt-vel.

Erről jegyzőkönyvi kivonaton értesítést kpa:

1. Képviselő-testület
2. Dr. Juhász László jegyző és általa

Csongrád, 2022. december 14.

Bedő Tamás

polgármester